Labbirintu

Lu labbirintu è na struttura fabbricata di matiriali o puru furmata di chianti,  di sòlitu d'àmpula larghizza, assimigghiannu mura chi vannu pi tutti li dirizzioni,  fatta ntôn modu ca si renni disfìcili pi chiddi chi pròvanu a truvari la nisciuta.

La palora veni dû grecu labyrinthos.  Cc'è macari la furma siciliana "abbirintu" pû fattu di l'afiresi di l cunziddirata comu l'artìculu lu finennu cu na furma accurzata.

Àutri significati e modi di diri

Labbirintu havi puru nu significatu figurativu.  Pò significari cunfusioni o na situazzioni chi si pò appariggiari a  nu burdellu, p'asempiu:  cc'era lu labbirintu!

 mintiri unu ntrô labbirintu - mintiri unu 'n granni difficultà

Labbirinti 'n Sicilia
 Labbirintu dû Casteddu di Donnafugata, pruvincia di Rausa
 Labbirintu d'Arianna, pruvincia di Missina

Nnâ littiratura
A rosa e u labirintu, Kefagrafica  1992 di Angela Diana Di Francesca

Rifirimenti
 Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgiu Piccittu, Catania-Palermo.
 Giarrizzo, Salvatore, Dizionario Etimologico Siciliano, Herbita Editrice, Palermo.

Catigurìa:Sucità
Catigurìa:Divirtimentu